**ΘΕΜΑΤΑ ΤΡΑΠΕΖΑΣ ΙΣΤΟΡΙΑ Β΄ ΛΥΚΕΙΟΥ**

**ΚΕΦΑΛΑΙΟ 1**

**1ο ΘΕΜΑ**

**1.Α) Να σημειώσετε αν το περιεχόμενο των παρακάτω φράσεων είναι σωστό (Σ) ή λανθασμένο (Λ) :**

1. Στα πλαίσια των ΘΕΜΑΤΩΝ, τα στρατιωτόπια μεταβιβάζονταν από τον πατέρα στον πρωτότοκο γιο.

2. Ο Ηράκλειτος υιοθέτησε τον ελληνικό τίτλο βασιλεύς «πιστός εν Χριστω» εγκαταλείποντας τον παλιό ρωμαϊκό τίτλο «imperator Romanorum».

3. Οι κάτοικοι των ανατολικών επαρχιών υποστήριζαν ότι η απεικόνιση του θείου με ανθρώπινη μορφή δε συμβιβάζεται με τον χαρακτήρα της χριστιανικής θρησκείας (ανεικονικές αντιλήψεις)

4. Αφορμή για την έναρξη της εικονομαχίας έδωσε ένας καταστροφικός σεισμός στην Κωνσταντινούπολη το 726 μ.Χ.

5. Η Εκκλησία της Ρώμης υποστήριζε τους εικονομάχους αυτοκράτορες.

6. Το Ισλάμ έχει πολλά δάνεια στοιχεία από τη Χριστιανική και ιουδαϊκή θρησκεία.

7. Ιδεολογική βάση του κινήματος της εικονομαχίας ήταν οι ανεικονικές αντιλήψεις των κατοίκων της κυρίως Ελλάδας.

8. Η στρατιωτικοποίηση της μεσοβυζαντινής κοινωνίας εκφράζεται με τη δημιουργία ναυτικών θεμάτων.

9. Οι μόνιμες εγκαταστάσεις των Σλάβων στη Χερσόνησο του Αίμου είναι γνωστές με τον όρο σκλαβηνίες.

 10. Οι Λογγοβάρδοι ή Λομβαρδοί, υπό την πίεση των Αβάρων, μετανάστευσαν και κατέκτησαν μεγάλο μέρος της Ιταλίας.

11.Τα θέματα ήταν κτήματα από τα έσοδα των οποίων οι στρατιώτες εξασφάλιζαν και συντηρούσαν το άλογο και τον εξοπλισμό τους.

12. Ο Ηράκλειος πήρε τον τίτλο «πιστός εν Χριστώ βασιλεύς».

13. Τα θέματα αρχικά ήταν στρατιωτικές μονάδες, μετακινούμενες ανά την επικράτεια.

14. Στο Ισλάμ η θρησκευτική κοινότητα ταυτίζεται με το κράτος.

15. Το εικονομαχικό διάταγμα του Λέοντα Γ΄ Ισαύρου βρήκε σύμφωνη την εκκλησία της Ρώμης.

16. Ο Κάρολος Μαρτέλος καθιέρωσε τον θεσμό των βασιλικών απεσταλμένων.

17. Οι Σλάβοι ήταν εγκατεστημένοι στις αρχές του 6ου αι. στα βόρεια του Δούναβη και πραγματοποιούσαν επιδρομές στα εδάφη της βυζαντινής αυτοκρατορίας.

18. Τα πρώτα θέματα οργανώθηκαν στη Μ. Ασία περί τα μέσα του 7ου αιώνα.

19. Η σύνοδος της Ιέρειας (754) καταδίκασε την εικονομαχία.

20. Η στρατιωτικοποίηση της μεσοβυζαντινής κοινωνίας εκφράζεται αποκλειστικά με την οικοδόμηση πολλών κάστρων.

21. Μετά τη στέψη του, τα Χριστούγεννα του 800, ο Κάρολος ο Μέγας επέλεξε ως έδρα του τη Ρώμη.

**1.α.**

**(Ι)** Να επιλέξετε και να γράψετε τη σωστή απάντηση για κάθε ομάδα από τις ακόλουθες ερωτήσεις:

1. Την εικονομαχική πολιτική εγκαινίασαν στη Βυζαντινή Αυτοκρατορία οι:

α. Παλαιολόγοι

β. Μακεδόνες

γ. Κομνηνοί

δ. Ίσαυροι

2. Σκλαβηνίες ονομάζονται νησίδες σλαβικού πληθυσμού σε εδάφη:

α. της Χερσονήσου του Αίμου

β. της Ιταλικής Χερσονήσου

γ. βόρεια του Δούναβη

δ. της Μικράς Ασίας

 3. Στο Πουατιέ της Γαλλίας το 732:

α. ο Κάρολος ο Μέγας αναχαίτισε τους Βυζαντινούς

β. ο Πιπίνος στέφθηκε ελέω Θεού βασιλεύς των Φράγκων

γ. ο Κάρολος Μαρτέλος αναχαίτισε τους Άραβες

δ. ο Κάρολος ο Μέγας μετέφερε την έδρα του

**4.** Να επιλέξετε και να γράψετε τη σωστή απάντηση για κάθε ομάδα από τις ακόλουθες ερωτήσεις:

1. Οι Λογγοβάρδοι ή Λομβαρδοί:

α. υπό την πίεση των Αβάρων μετανάστευσαν και κατέκτησαν μεγάλο μέρος της Κεντρικής Ευρώπης

β. υπό την πίεση των Σλάβων μετανάστευσαν και κατέκτησαν μεγάλο μέρος της Ανατολικής Ευρώπης

γ. υπό την πίεση των Αβάρων μετανάστευσαν και κατέκτησαν μεγάλο μέρος της Ιταλίας

δ. υπό την πίεση των Αβάρων και των Σλάβων προωθήθηκαν βόρεια του Δούναβη

5. «Θέματα» στο Βυζάντιο ονομάζονται:

α. διοικητικές περιφέρειες του Βυζαντινού κράτους

β. εγκαταστάσεις Σλάβων στην επικράτεια του Βυζαντινού κράτους

γ. μεγάλες εκτάσεις γης που ανήκουν αποκλειστικά στην Εκκλησία

δ. μεγάλες εκτάσεις γης που ανήκουν αποκλειστικά στον Βυζαντινό αυτοκράτορα

6. Ιδεολογική βάση του κινήματος της εικονομαχίας ήταν:

α. οι θρησκευτικές απόψεις της Εκκλησίας της Ρώμης

β. οι ανεικονικές αντιλήψεις των κατοίκων των ανατολικών επαρχιών της Βυζαντινής Αυτοκρατορίας

γ. οι αποφάσεις των Οικουμενικών Συνόδων

δ. ένας σεισμός μεταξύ Θήρας και Θηρασίας

7. Η οριστική αναστήλωση των εικόνων σήμαινε για το Βυζάντιο:

α. την υιοθέτηση των ανεικονικών αντιλήψεων από την επίσημη Εκκλησία

β. την αποτυχία της Εκκλησίας να υποτάξει στη βούλησή της το Κράτος

γ. τον οριστικό διαχωρισμό Κράτους-Εκκλησίας

δ. την αποτυχία του Κράτους να υποτάξει στη βούληση του την Εκκλησία

8. Η εικονομαχική πολιτική των Ισαύρων:

α. βασιζόταν στις θρησκευτικές αντιλήψεις των αυτοκρατόρων

β. στόχευε στη συμφιλίωση της κεντρικής εξουσίας με το θέμα της Ελλάδος

γ. στόχευε στη συμφιλίωση της κεντρικής εξουσίας με τους πληθυσμούς των ανατολικών επαρχιών

δ. προέκυψε ως συνέπεια ενός καταστροφικού σεισμού μεταξύ Θήρας και Θηρασίας

 9. Ο Κάρολος ο Μέγας (Καρλομάγνος) στέφθηκε:

α. τα Χριστούγεννα του 800 στο Άαχεν «Μέγας και ειρηνοποιός αυτοκράτωρ», κυβερνήτης του Ρωμαϊκού Κράτους

β. το 754 «ελέω Θεού βασιλεύς» των Φράγκων

γ. τα Χριστούγεννα του 800 στη Ρώμη «ελέω Θεού βασιλεύς» των Φράγκων

δ. τα Χριστούγεννα του 800 στη Ρώμη «Μέγας και ειρηνοποιός αυτοκράτωρ», κυβερνήτης του Ρωμαϊκού Κράτους

10. Ο αυτοκράτορας Ηράκλειος:

α. διατήρησε τους παλαιούς ρωμαϊκούς τίτλους: *Imperator Romanorum, Caesar* και *augustus*

β. υιοθέτησε τον ελληνικό τίτλο *βασιλεύς* διατηρώντας συγχρόνως τους ρωμαϊκούς τίτλους *Imperator Romanorum*, *Caesar* και *augustus*

γ. υιοθέτησε τον ελληνικό τίτλο *βασιλεύς* με την προσθήκη *πιστός εν Χριστώ* εγκαταλείποντας τους ρωμαϊκούς τίτλους *Imperator Romanorum, Caesar* και *augustus*

δ. δεν έκανε καμία αλλαγή ως προς τον τρόπο τιτλοφορίας του

11. Το έτος αποδημίας του Μωάμεθ από τη Μέκκα στη Μεδίνα αποτελεί την αφετηρία:

α. της δημόσιας διδασκαλίας του Μωάμεθ για τη νέα θρησκεία

β. του ιερού πολέμου

γ. του χρονολογικού συστήματος των Αράβων

δ. της

 νεότερης ιστορίας των Οθωμανών

12 . Η σύνοδος της Ιέρειας:

α. αφόρισε τους εικονομάχους αυτοκράτορες

β. αφόρισε τον πάπα

γ. καταδίκασε τη λατρεία των εικόνων

δ. αποφάσισε την αναστήλωση των εικόνων

13. Η οριστική αναστήλωση των εικόνων αποφασίστηκε:

α. από την Ειρήνη την Αθηναία και τον Κωνσταντίνο Στ΄ το 787

β. από τη Θεοδώρα και τον Μιχαήλ Γ΄ το 843

γ. από τους αυτοκράτορες Λέοντα Ε΄ και Θεόφιλο το 843

δ. από τον αυτοκράτορα Κωνσταντίνο Ε’ το 754

**(II)** Να τοποθετήσετε τα ακόλουθα ιστορικά γεγονότα στη σωστή χρονολογική σειρά, αρχίζοντας από το παλαιότερο:

α. εξάπλωση της εικονομαχικής πολιτικής στο θέμα της Ελλάδος

β. Ζ΄ Οικουμενική Σύνοδος

γ. σεισμός μεταξύ Θήρας και Θηρασίας

δ. σύνοδος της Ιέρειας

ε. απομάκρυνση της εικόνας του Χριστού από τη Χαλκή Πύλη των ανακτόρων  **(μονάδες 5)**

**(ΙΙ)** Να συμπληρώσετε τα κενά στο παρακάτω απόσπασμα επιλέγοντας τα κατάλληλα στοιχεία από αυτά που δίνονται στην παρένθεση. Τέσσερα (4) στοιχεία περισσεύουν:

(***αστικοποίηση, σλαβικοί, μεταναστευτική, στρατιωτικοποίηση, ασιατικοί, εποικιστική, Θράκης, Μ. Ασίας, θεμάτων***)

«Από τα μέσα του 7ου ως τα μέσα του 9ου αι. η \_\_\_\_\_\_(1)\_\_\_\_\_\_ της βυζαντινής κοινωνίας εκφράζεται με την εμφάνιση των οικογενειακών επωνύμων και την οικοδόμηση πολλών κάστρων. Με τη δημιουργία ναυτικών \_\_\_\_\_(2)\_\_\_\_\_ η αυτοκρατορία κατόρθωσε να θωρακίσει τις παράλιες περιοχές, αλλού σε μικρότερο και αλλού σε μεγαλύτερο βάθος. Ιδιαίτερες δυσχέρειες αντιμετώπιζε η αυτοκρατορία στις ευρωπαϊκές επαρχίες της, όπου είχαν εγκατασταθεί πολλοί \_\_\_\_\_\_(3)\_\_\_\_\_ πληθυσμοί. Το Βυζαντινό κράτος, για να αντιμετωπίσει το πρόβλημα, εφάρμοσε μια \_\_\_\_\_\_(4)\_\_\_\_\_\_ πολιτική στο πλαίσιο της οποίας πολλοί μικρασιατικοί πληθυσμοί μετακινήθηκαν και εγκαταστάθηκαν στις επαρχίες της \_\_\_\_\_\_\_(5)\_\_\_\_\_\_, της Μακεδονίας και της Νότιας Ελλάδας.»

 **(ΙΙ)** Να συμπληρώσετε τα κενά στο παρακάτω απόσπασμα επιλέγοντας τα κατάλληλα στοιχεία από αυτά που δίνονται στην παρένθεση. Πέντε (5) στοιχεία περισσεύουν:

(***ειδωλολατρικές, Μακεδόνες, ανατολικών, Ίσαυροι, ανεικονικές, δυτικών, περσικά, αραβικά, Κωνσταντινούπολης, Ρώμης***)

«Οι δύο πρώτοι \_\_\_\_\_(1)\_\_\_\_\_\_ (Λέων Γ' και Κωνσταντίνος Ε') υπήρξαν οι πρωτεργάτες του κινήματος της Εικονομαχίας. Ιδεολογική βάση του κινήματος αυτού ήταν οι \_\_\_\_\_\_(2)\_\_\_\_\_\_\_αντιλήψεις των κατοίκων των \_\_\_\_\_\_(3)\_\_\_\_\_\_\_επαρχιών. Την περίοδο αυτή η Βυζαντινή αυτοκρατορία αντιμετώπιζε κρίσιμες καταστάσεις: τα \_\_\_\_\_(4)\_\_\_\_\_\_ πλοία όργωναν τις βυζαντινές θάλασσες και λεηλατούσαν ακτές, νησιά και πόλεις. Η εικονομαχική πολιτική των βυζαντινών αυτοκρατόρων βρήκε αντίθετη την εκκλησία της \_\_\_\_\_(5)\_\_\_\_\_ με αρνητικές συνέπειες για τις σχέσεις της αυτοκρατορίας με τη Δύση.»

 **(μονάδες 5)**

**(ΙΙ)** Να αντιστοιχίσετε τα στοιχεία της στήλης Α με στοιχεία της στήλης Β. Ένα (1) στοιχείο της στήλης Β περισσεύει.

1. Α

|  |
| --- |
|  |
| 1. Λογοθέτης του Γενικού2. Χαλίφης 3. αυλάρχης 4. βασιλικοί 5. Λογοθέτης του Δρόμου   Β α. ευθύνη για την υποδοχή ξένων πρεσβευτών στο Βυζαντινό κράτος  β. ιδιαίτερα σημαντικό αξίωμα στο Φραγκικό κράτος  γ. από τον 10ο αι. μονοπωλούν τα κυριότερα στρατιωτικά και πολιτικά αξιώματα στο Βυζαντινό κράτος  δ. τοποτηρητής του Προφήτη Μωάμεθ  ε. εκδιώχθηκε από τη Μέκκα και κατέφυγε στη Μεδίνα, όπου ίδρυσε μια κοινότητα πιστών  στ. ευθύνη των οικονομικών στο Βυζαντινό κράτος 1. Α

Ένα (1) στοιχείο της στήλης Α περισσεύει. 1. έξαρχος 2. Καδής 3. Χαλίφης 4. πιστός εν Χριστώ βασιλεύς 5. πατρίκιοι των Ρωμαίων 6. ελέω Θεού βασιλεύς των Φράγκων Βα. ονομάστηκαν ο Πιπίνος και οι γιοί του β. τοποτηρητής του Μωάμεθ και υπεύθυνος για την εφαρμογή του Κορανίου γ. συγκέντρωσε στο πρόσωπό του στρατιωτικές και πολιτικές αρμοδιότητες δ. ονομάστηκε για πρώτη φορά ο Ηράκλειος ε. στέφθηκε από τον πάπα ο γιος του Καρόλου Μαρτέλου, Πιπίνος |

1. Ένα (1) στοιχείο της στήλης Β περισσεύει.

|  |  |
| --- | --- |
| 1. Τα πρώτα «θέματα» 2. Τον Μάρτιο του 843 3. Ο Πιπίνος 4. Ο Κάρολος ο Μέγας 5. Οι πρόνοιες  | α. διαίρεσε τη φραγκική επικράτεια σε 200 περίπου κομητείες. β. συγκλήθηκε η σύνοδος της Ιέρειας που καταδίκασε τη λατρεία των εικόνων. γ. οργανώθηκαν στη Μ. Ασία περί τα μέσα του 7ου αι. δ. στέφθηκε από τον πάπα ελέω Θεού βασιλέας των Φράγκων (754). ε. δεν αποτελούσαν ιδιοκτησία του προνοιαρίου αλλά του κράτους. στ. συγκλήθηκε στην Κωνσταντινούπολη η σύνοδος που αποφάσισε την αποκατάσταση των εικόνων.  |

1. Ένα (1) στοιχείο της στήλης Β περισσεύει

 Α Β

|  |  |
| --- | --- |
| 1. Μαυρίκιος 2. Ηράκλειος 3. Κωνσταντίνος Ε΄ 4. Βασίλειος Β΄ 5. Αλέξιος Α΄ Κομνηνός  | α. κορύφωση εικονομαχίας β. εμπορική συνθήκη με τους Βενετούς γ. θεσμός πρόνοιας δ. εξαρχάτα Ραβένας και Καρχηδόνας ε. αυτοκρατορία της Τραπεζούντας στ. «πιστός εν Χριστώ βασιλεύς»  |

**1.β.** Να εξηγήσετε το περιεχόμενο των παρακάτω ιστορικών όρων: *ιερός πόλεμος,* *(στο Ισλάμ),**ανεικονικές αντιλήψεις, χαλίφης, Ειρήνη της Αυγούστας, στρατιωτόπια, εποικιστική πολιτική*

**2ο ΘΕΜΑ**

**2.α.** Ποιο ήταν το αποτέλεσμα των αραβικών κατακτήσεων ως προς τον ρόλο του Βυζαντίου στη Μεσόγειο και τη σχέση Αράβων και Βυζαντινών; **(μονάδες 12)**

 **2.α.** Να εξηγήσετε ποια προβλήματα προκάλεσαν στη Βυζαντινή Αυτοκρατορία οι επιδρομές των Αβάρων και των Σλάβων στη Χερσόνησο του Αίμου. **(μονάδες 12)**

**2.α.** Ποιον τίτλο προσέλαβε ο Κάρολος ο Μέγας (Καρλομάγνος) κατά τη στέψη του στον Άγιο Πέτρο της Ρώμης, τα Χριστούγεννα του 800 και ποια η πολιτική σημασία του τίτλου αυτού για τη διαμόρφωση της διεθνούς κατάστασης στη δεδομένη ιστορική στιγμή; **(μονάδες 13)**

 **2.α.** Πώς ερμηνεύτηκε από την πλευρά των Βυζαντινών η στέψη του Καρλομάγνου στη Ρώμη τα Χριστούγεννα του 800 και ποιες ήταν οι εξελίξεις ως προς τη διαμόρφωση των σχέσεων Ανατολής και Δύσης; **(μονάδες 13)**

**2.α.** Να εξηγήσετε τι ήταν οι σκλαβηνίες και ποιος ήταν ο χαρακτήρας τους. **(μονάδες 13)**